Viborger Samler, 1843-12-14
Den 6te De, om Aftenen gav det mullerske Skuespillerselskab paa Theatret i Odense "Dyveke, ved hvilken Leilighed der saavel i som senere udenfor Theatret forefaldt nogle ualmindelige Optrin, hvilke de der udkommende Blade begge omtale. "Syv unge Mennester hedder det i Ove Thomsens Avis "optraadte i Onsdags Aftes som Pibere efter Opførselsen af "Dyveke, og Publicum, som paa en saa gjennemtrængende Maade skulde belæres, fattede hurtigt den Musik, hvilket Pibe foreningens Medlemmer erfarede paa Hjemveien fra Theatret. Dette Sidste kunne vi nu vel ingenlunde billige thi i et Theater bør herske Yttringsfrihed; men paa den anden Side kunne vi ikke undre os over, at en for det tilstedeværende Publicum saa uventet, og derhos kun lidet motiveret Handling fremkalder ligesaa umotiverede Repressalier. Hos et større Publicum kunde man i et saadant Øieblik ikke vente Betænksomhed; og det kunde naturligviis her ingenlunde finde, at Hr. Müller, fordi en Forestilling, ved hvilken Omstændighederne tvang ham til at fremkalde et Nødstykke, for en stor Deel var uheldig, havde gjort sig skyldig i en Brøde, der burde straffes med den største Haan, der vises en Kunstner, med - Piben." De 7 have i et Følgeblad til hver af de i Odense udkommende Aviser søgt at retfærdiggjøre deres Fremfærd ved en detailleret Critik over Stykkets Udførelse. Mad. Bloch, samt Dhrr. Lange og Schmidt slippe deri bedst, Om Jfr. Sønderskou har Talent, vide de 7 derimod ikke; men at Stykket langt vilde overgaae Selskabets Kræfter, forudsaae de med Sikkerhed. Vi have seet os nødsagede til at offentliggjøre disse bemærkninger," sige de for at retfærdiggjøre den Demonstration, vi ved Opførelsen af "Dyveke fandt os foranledigede til, ikke mod Stykket, heller ikke egentlig mod nogen Enkelt af de Spillende, men imod Directeurens Mangel paa Agtelse for Publicum og imod de almindelige Theater=Anmeldelser i Stiftets Aviser." Og de tilføie, at de troe at have handlet i Publicums Jnteresse, for hvilket det neppe kan være ligegyldigt, om et Selskab, der indeholder ret gode Elementer, ledes paa Afveie eller forfalder til Ligegyldighed imod de Theaterbesøgende. - Redacteuren af hempelske Avis, Carl Bagger, erklærer: at det er med megen Uvillie at han har seet sig nødsaget til, i et Følgeblad at optage et Referat, der ligesaa meget udmærket sig ved en fjelden Hjerteløshed, som ved et utidigt Krav paa det, Hvad der ikke her med billighed kan fordres. Vel kan det ikke nægtes - siger han – at "Dyveke," saaledes som det her blev givet, ikke kunde tilfredsstille de Kbhavnere, som i deres Tid have seet dette Stykke blive opført paa det kgl. Theater; men vi leve ikke i Kbhavn, vi leve i Odense, vil gjøre ikke de dristigste Fordringer til et reisende Provindsselskab, som vi gjøre til det kgl. Theaters Personale. En altfor streng Critik vil vistnok her bidrage mere til at lamme, end til at opmuntre de slumrende og de vakte gode Elementer i et saadant Selskab. "Gade optøier, have vi ikke i de sidste 7 Aar kjendt til, og mindst havde vi ventet, at slige skulle foranlediges ved en Demonstration af nogle unge Videnskabsmænd, der staae under den saa humane Universitetsdirections Ressort. (Vi forbigaae med Villie en Hofjunker og en agtet theologisk Candidat.) Jndrykkeren har underskreven sig,7." Det er Skade, at fornuftige Mennesker paa den Maade ville gjøre sig udødelige, der er andre, hæderligere Veie til at naae Syvstjernen."